cyanic-selkie/wikianc huggingface dataset:
Χατζ
1η μέρα
Μόλις ο πιστός φτάσει στη Μέκκα κατευθύνεται στο τζαμί της, το επονομαζόμενο και χαράμ (= ιερό και κατά συνέπεια απαγορευμένο στους αλλόπιστους) για να αρχίσει την τελετουργία των εφτά γύρων, γύρω από τη Κάαμπα, των ταουάφ αλ-Κουντούμ ή ‘’γύρων της παρουσίασης μπροστά στον Θεό’’. Ο Κάαμπα, ‘’ο Οίκος του Θεού’’, τετράγωνος, συμπαγής, λίθινος σκεπασμένος στη σημερινή εποχή από ένα πολυτελές μαύρο ύφασμα με χρυσή διακόσμηση και ασημένια αραβουργήματα. Εφτά φορές γυρίζεις γύρω από τον Κάαμπα, σε φορά αντίθετη των δεικτών του ρολογιού, αναφωνώντας συνεχώς ότι ο Αλλάχ είναι Μεγάλος!, «Αλλάχ Ακμπάρ!». Στο διάστημα των εφτά αυτών γύρων, ο προσκυνητής πρέπει να πλησιάσει και να αγγίξει «το δεξί χέρι του Θεού», όπως ονομάζουν το μικρό μαύρο λίθο που βρίσκεται ενσφηνωμένος. Στο τέλος των εφτά γύρων προσκυνάς τον «σταθμό του Αβραάμ», σύμφωνα με την αραβική παράδοση είναι ο μικρός βράχος που πάνω του στηρίχθηκε ο Αβραάμ, για να στηριχτεί και να τοποθετήσει την τελευταία πέτρα του Κάαμπα. Το επόμενο βήμα, την ίδια πρώτη μέρα του χατζ και μετά το προσκύνημα στη Κάαμπα είναι η πορεία ανάμεσα στους δυο λόφους που βρίσκονται εκεί κοντά, τον Σαφά και τον Μαρούα. Η πορεία (σααΐ) ξεκινά από τη βάση του λόφου Σαφά, προχωρά 400 μέτρα και φτάνει στη βάση του λόφου Μαρούα. Εκεί ξαναγυρίζει πίσω στον λόφο Σαφά για να κατευθυνθεί πάλι στον Μαρούα, και αυτό θα γίνει 7 φορές. Η πορεία αυτή είναι αναπαράσταση – σύμφωνη με το μύθο- που έκανε η Άγαρ, όταν παίρνοντας μαζί τον μικρό γιό της Ισμαήλ, έφυγε από τη Παλαιστίνη. Η Άγαρ έφτασε σε αυτή την άνυδρη περιοχή, και πηγαινοήρθε εφτά φορές από τη μια κορυφή στην άλλη, προσπαθώντας να βρει πηγή νερού για να πιεί το μικρό παιδί της και να μην πεθάνει από τη δίψα.
3η μέρα
Την επόμενη μέρα- αναπαράσταση της μέρας που ο ίδιος ο Προφήτης ανέβηκε στο βουνό του Ελέους για να απαγγείλει τις σημαντικότερες θέσεις και ιεροτελεστίες, και αξίες και ιδέες της μουσουλμανικής θρησκείας που εκείνος ίδρυσε. Οι πιστοί σήμερα, στέκονται στους πρόποδες του βουνού και προσεύχονται από το ξημέρωμα μέχρι και τη δύση του ήλιου.
4η μέρα
Στη Μίνα υπάρχει μια κολώνα ύψους 20 μέτρων και πλάτους 80 εκατοστών, που ονομάζεται η ‘’στήλη του μεγάλου Σατανά’’ (αλ-σαϊτάν αλ-Καμπίρ). Ο πιστός πετροβολεί τη κολώνα με 7 βοτσαλάκια που είχε μαζέψει από τη περιοχή της Μουτζαλίφα, διαδηλώνοντας συνεχώς την υπεροχή του Θεού με το «Αλλάχ Ακμπάρ!». Τελετουργία που έκανε και ο ίδιος ο Μωάμεθ και σύμφωνα με τη παράδοση πρώτος είχε κάνει ο Αβραάμ όταν του παρουσιάστηκε εκεί ο ίδιος ο διάβολος για να τον βάλει σε πειρασμό να παρακούσει το θέλημα του Αλλάχ. Μετά από αυτό το πετροβόλημα, οι άντρες κουρεύουν ή κονταίνουν τα μαλλιά τους, οι γυναίκες κόβουν μια τούφα από τα δικά τους. μερική άρση της κατάστασης εξαγνισμού που βρίσκονταν τις προηγούμενες μέρες, του ιχράμ, δηλαδή.
Οι τελετουργίες συνεχίζονται με τη θυσία ενός ζώου, συνήθως πρόβατου ή καμήλας. Ο πιστός πρέπει να σκοτώσει το ζώο μόνος του, αλλά σε περίπτωση αδυναμίας μπορεί να επιστρατεύσει και κάποιον για να τον αντικαταστήσει. Μετά τη θυσία, οι πιστοί παίρνουν το δρόμο για τη Μέκκα, για να κάνουν για τελευταία φορά, τους γύρους γύρω από τη Κάαμπα, και τη διαδρομή ανάμεσα στους δυο λόφους, Σαφά και Μαρουά. Τώρα τελειώνει απολύτως η κατάσταση εξαγνισμού, οι πιστοί βγάζουν το ιχράμ, μπορούν να λουστούν, να αρωματιστούν κα να ντυθούν όπως θέλουν.
5η, 6η μέρα
οι επόμενες μέρες που ακολουθούν,- οι μέρες μπορεί να ποικίλλουν από μία το λιγότερο μέχρι τρεις το περισσότερο - είναι μέρες γιορτής και χαράς ονομάζονται ‘’ημέρες της αποξήρανσης’’, στις οποίες περιμένουν το κρέας του σφάγιου να ξεραθεί στον ήλιο.
Αριθμός προσκυνητών ανά έτος
Από τις αρχές του 20ου αιώνα έως τις αρχές του 21ου αιώνα, υπήρξε μια εκρηκτική αύξηση του αριθμού των προσκηνυτών της τάξης του 2.824 τοις εκατό, από τους μόλις 58.584 του 1920 στους 1.712.962 το 2012. Τα παρακάτω επίσημα στοιχεία του Βασιλείου της Σαουδικής Αραβίας δείχνουν τα σύνολα των προσκυνητών ανά έτος για το Χατζ.
Παραπομπές
Κατηγορία:Αραβικές εκφράσεις Κατηγορία:Ισλαμικά προσκυνήματα Κατηγορία:Μέκκα Κατηγορία:Ισλαμική ορολογία
Αγγλικό πρωτάθλημα ποδοσφαίρου ανδρών 2003-04
Το πρωτάθλημα της περιόδου 2003-04 ήταν το 12ο από την καθιέρωση της Πρέμιερ Λιγκ. Πρωταθλήτρια αναδείχθηκε η Άρσεναλ για 13η φορά στην ιστορία της, κατακτώντας μάλιστα το πρωτάθλημα αήττητη. Δεύτερη τερμάτισε η Τσέλσι ενώ θέση στο Champions League εξασφάλισαν επίσης η Μάντσεστερ Γιουνάιτεντ και η Λίβερπουλ.
Εξωτερικοί σύνδεσμοι
Κατηγορία:Εγχώρια ποδοσφαιρικά πρωταθλήματα 2003-2004 Κατηγορία:Πρέμιερ Λιγκ
Αριθμομηχανή (Windows)
right|thumb|Η εξέλιξη της αριθμομηχανής των Windows σε 3 στάδια: [[Windows 3.1x|Windows 3.1, Windows 95 και Windows XP|370px]]
Η αριθμομηχανή των Windows είναι ένα λογισμικό της Microsoft που βασίζεται στην απλή αριθμομηχανή.
Ξεκίνησε από τα Windows 1.0 και είναι διαθέσιμο σε όλες τις εκδόσεις των Windows. Στα Windows 3.0 προστέθηκε ένας επιστημονικός τρόπος, που περιελάμβανε εκθέτες, ρίζες, αλγόριθμους, τριγωνομετρία, μετατροπές βάσης, λογικές πράξεις, στατιστικές συναρτήσεις όπως η ενιαία μεταβλητών στατιστικές και γραμμική παλινδρόμηση. Στα Windows 98 το πρότυπο κινητής υποδιαστολής IEEE αντικαταστάθηκε από μια βιβλιοθήκη αριθμητικής αυθαίρετης ακρίβειας. Στα Windows 7 προστέθηκαν διαφορετικές λειτουργίες προγραμματισμού, στατιστικά, μονάδα μετατροπής, ημερομηνία υπολογισμού και φύλλα εργασίας ενώ οι συμβουλές εργασιών αφαιρέθηκαν.
Στα Windows 8.1, μια αριθμομηχανή στυλ metro προστέθηκε, και ήταν διαθέσιμη σε πλήρη οθόνη.
Calcuator Plus
Το Calcuator Plus είναι διαθέσιμο μόνο για τα Windows XP και τα Windows Server 2003 και προσθέτει μια λειτουργία μετατροπής στην έκδοση των Windows XP.
Εξωτερικοί σύνδεσμοι
Κατηγορία:Στοιχεία των Windows
Συνέβη μια Νύχτα
Το Συνέβη μια νύχτα γνωστό και ως Νέα Υόρκη, Μαϊάμι (αγγλ. It Happened One Night) είναι μια αμερικανική κωμωδία του 1934 του Φρανκ Κάπρα βραβευμένη με Όσκαρ καλύτερης ταινίας. Πρωταγωνιστές αυτής της κλασσικής ταινίας της χρυσής εποχής του Χόλιγουντ είναι ο Κλαρκ Γκέιμπλ, η Κλοντέτ Κολμπέρ, ο Γουόλτερ Κόνολι και ο Τζέιμσον Τόμας. Το φιλμ αυτό προτάθηκε για 5 βραβεία Όσκαρ κι απέσπασε πέντε. Πέντε βραβεία και τα πέντε στις βασικές κατηγορίες ένα ρεκόρ που μέχρι σήμερα μόνο άλλες δυο ταινίες έχουν καταφέρει να ισοφαρίσουν κι αυτές είναι οι εξής: Στη Φωλιά του Κούκου (One flew Over The Cuckoo's Nest, 1975) κι Η Σιωπή των Αμνών (The Silence Of the Lambs, 1991). Το 1997 το "Συνέβη μιά νύχτα" έλαβε την 35η θέση ως μια από τις καλύτερες ταινίες όλων των εποχών από το Αμερικανικό Ινστιτούτο Κινηματογράφου.
Υπόθεση
Μια κακομαθημένη νεαρή κοπέλα της καλής κοινωνίας, η Έλι Άντριους (Κλοντέτ Κολμπέρ), το σκάει από το σπίτι της, για να πάει κόντρα στο βιομήχανο πατέρα της (Γουόλτερ Κόνολι). Ο πατέρας της δεν εγκρίνει το γάμο της με τον πλέιμποϊ Κινγκ Γουέσλι (Τζέιμσον Τόμας) τον οποίο η Έλι αγαπά ελάχιστα. Η Έλι λοιπόν επιβιβάζεται σε λεωφορείο με προορισμό τη Νέα Υόρκη και το μέλλοντα σύζυγό της, ενώ ο πατέρας της αναστατώνει τη χώρα και προσφέρει αμοιβή σε όποιον βρει την άτακτη κόρη του. Στο λεωφορείο η Έλι γνωρίζει τον άνεργο πλέον δημοσιογράφο Πίτερ Γουόρν (Κλαρκ Γκέιμπλ), ο οποίος αρχικά την προσεγγίζει με σκοπό να βγάλει λαβράκι, αλλά αργότερα την ερωτεύεται. Το συναίσθημα είναι αμοιβαίο αλλά υπάρχει φόβος της παραδοχής του κι από τους δυο...
Παραγωγή
Το καλοκαίρι του 1933 ο Χάρι Κον, διευθυντής της εταιρίας παραγωγής Columbia Pictures, αγόρασε για 5.000 δολλάρια τα δικαιώματα μιας σύντομης ιστορίας του Σάμιουελ Χόπκινς Άνταμς, που είχε δημοσιευθεί στο Κοσμοπόλιταν με τίτλο "Night Bus" και προσέγγισε τον Φρανκ Κάπρα για να του αναθέσει τη σκηνοθεσία της επερχόμενης ταινίας. Ο Κάπρα, που εκείνη τη χρονιά είχε προταθεί για όσκαρ σκηνοθεσίας για την ταινία "Κυρία για μια μέρα" (Lady For A Day, 1933), ενδιαφέρθηκε για το εγχείρημα κι άρχισε να δουλεύει με το σεναριογράφο φίλο του Ρόμπερτ Ρίσκιν για τη διασκευή του σεναρίου. Επειδή εκείνη την περίοδο, όλες οι ταινίες που είχαν γυριστεί σε λεωφορείο είχαν αποτύχει παταγωδώς αποφάσισαν να αλλάξουν τον τίτλο σε "It Happened One Night". Στην Ελλάδα η ταινία προβλήθηκε με τον τίτλο Νέα Υόρκη, Μαϊάμι που με την πάροδο των χρόνων ξεχάστηκε και πλέον χρησιμοποιείται συχνότερα ο τίτλος της επαναπροβολής της ταινίας Συνέβη μια νύχτα.
Η Columbia ήταν ακόμα μια μικρή εταιρία παραγωγής επομένως διέθετε ελάχιστους γνωστούς ηθοποιούς και είχε ως πολιτική να δανείζεται μεγάλα ονόματα από τις μεγαλύτερες εταιρίες παραγωγής της εποχής, όταν θεωρούταν απαραίτητο. Έτσι ο Κάπρα ζήτησε απ'την MGM τη Μίρνα Λόι και το Ρόμπερτ Μοντγκόμερι για τους πρωταγωνιστικούς ρόλους κι ο Κον έστειλε στο Λούι Μπι Μάγιερ το σενάριο της ταινίας. Όμως η Λόι και ο Μοντγκόμερι δεν ήταν διαθέσιμοι εκείνη την περίοδο και προς μεγάλη έκπληξη όλων ο Μάγιερ πρότεινε το μεγαλύτερο όνομα όλων εκείνη την περίοδο για τον πρωταγωνιστικό ρόλο, τον Κλαρκ Γκέιμπλ. Ο Μάγιερ το έκανε για να τιμωρήσει το Γκέιμπλ, καθώς ο ηθοποιός είχε προφασιστεί υπερκόπωση κι είχε νοσηλευτεί προκειμένου να γλιτώσει τον φόρτο της εργασίας.
Τα γυρίσματα ξεκίνησαν την 13η Νοεμβρίου του 1933 και η παραγωγή κόστισε συνολικά 325.000 δολάρια. Ο Γκέιμπλ που αρχικά ήταν αρνητικός απέναντι στην όλη ιδέα, σε ελάχιστο χρονικό διάστημα προσαρμόστηκε και απέκτησε καλές σχέσεις με τον Κάπρα. Κατά τη διάρκεια των γυρισμάτων διασκέδαζε σκαρώνοντας φάρσες στην Κολμπέρ. Η ερμηνεία του ως πονηρού και κεφάτου άνδρα θα χαρακτήριζε την καριέρα του από εκείνη τη στιγμή κι έπειτα. Ο Κάπρα βέβαια χρόνια αργότερα παραδέχτηκε ότι ο Γκέιμπλ υποδυόταν απλά τον εαυτό του. Η Κολμπέρ αντιθέτως δημιούργησε προβλήματα από την πρώτη μέρα που βρέθηκε στο σετ, παρ'όλα αυτά η ερμηνεία της επιβεβαίωσε τη φήμη της καλής κωμικής ηθοποιού, που τη χαρακτήριζε. Η ηθοποιός αρνήθηκε να σηκώσει τη φούστα της για να φανεί το πόδι της στη σκηνή του ώτοστοπ κι ο Κάπρα έφερε μία κομπάρσο για να το κάνει. Νευριασμένη τότε η Κολμπέρ σηκώθηκε φωνάζοντας: Διώξτε την, θα το κάνω εγώ, αυτή δεν είναι η γάμπα μου. Μετά την διεκπεραίωση της ταινίας, η Κολμπέρ πήγε για διακοπές στο Σαν Βάλεϊ κι είπε σε φίλους ότι είχε μόλις γυρίσει τη χειρότερη ταινία στον κόσμο.
Η ταινία κυκλοφόρησε το Φεβρουάριο του 1934 και οι κριτικοί δεν τη λάτρεψαν. Την αγάπησε όμως το κοινό το οποίο την έκανε την επιτυχία της χρονιάς.
Βραβεία Όσκαρ
thumb|right|230px|Ο Κλαρκ Γκέιμπλ και η Κλοντετ Κολμπέρ στο τρέιλερ της ταινίας Η ταινία έλαβε 5 υποψηφιότητες για όσκαρ που για την περίοδο εκείνη ήταν πολλές καθώς οι κατηγορίες ήταν λιγότερες από τις σημερινές. 5 υποψηφιότητες στις πέντε βασικές κατηγορίες: Καλύτερη ταινία, σκηνοθεσία, Α' ανδρικός ρόλος, Α' γυναικείος ρόλος και διασκευή σεναρίου. Την βραδιά των όσκαρ η Κολμπέρ αποφάσισε να μην παραβρεθεί στην τελετή, σίγουρη ότι θα έχανε από τη Μπέτι Ντέιβις που είχε βάλει, με τη βοήθεια των κριτικών, την ακαδημία στο πόδι για να την προτείνει για όσκαρ, καθώς η ερμηνεία της ως ραδιούργα Μίλντρεντ Ρότζερς στη διασκευή του Ανθρώπινη Δουλεία (Of Human Bondage, 1934) του Σόμερσετ Μομ, είχε χαρακτηριστεί ως η καλύτερη της χρονιάς. Φοβούμενη την ήττα της η Κολμπέρ είχε κλείσει εισιτήριο για Νέα Υόρκη με το τρένο και τη στιγμή που ανακοινώθηκε το όνομά της βρισκόταν στο σταθμό του Λος Άντζελες, όταν έλαβε μήνυμα από τον Κάπρα ότι είχε αναδειχτεί νικήτρια. Έτσι η Κολμπέρ έσπευσε στην τελετή τη στιγμή που ετοιμάζονταν να βραβεύσουν με ειδικό όσκαρ για την προσφορά της στο χώρο της 7ης τέχνης, τη Σίρλεϊ Τεμπλ. Έτσι ανατέθηκε στην Τεμπλ να της παραδώσει το όσκαρ. Η ηθοποιός δε συμπαθούσε τον Κάπρα, αλλά στον ευχαριστήριο λόγο της παραδέχτηκε ότι όφειλε το βραβείο της σε εκείνον.
Ο Κλαρκ Γκέιμπλ αναδείχτηκε επίσης νικητής, όπως κι ο Κάπρα, ο σεναριογράφος Ρόμπερτ Ρίσκιν και η ταινία.
Βιβλιογραφία
Συνέβη μια νύχτα Συνέβη μια νύχτα Κατηγορία:Ταινίες του 1934 Κατηγορία:Ταινίες παραγωγής Columbia Pictures Κατηγορία:Αγγλόφωνες ταινίες Κατηγορία:Ασπρόμαυρες ταινίες Κατηγορία:Αμερικανικές ρομαντικές κωμικές ταινίες Κατηγορία:Ταινίες των οποίων ο σκηνοθέτης κέρδισε Όσκαρ Καλύτερης Σκηνοθεσίας Κατηγορία:Ταινίες των οποίων ο σεναριογράφος κέρδισε Όσκαρ Καλύτερου Διασκευασμένου Σεναρίου Κατηγορία:Ταινίες με ηθοποιό που κέρδισε Όσκαρ Α' Ανδρικού Ρόλου Κατηγορία:Ταινίες με ηθοποιό που κέρδισε Όσκαρ Α΄ Γυναικείου Ρόλου Κατηγορία:Αμερικανικές screwball κωμικές ταινίες
Σκεπτικισμός
Ο σκεπτικισμός είναι μία σημαντική και αξιοπρόσεκτη τάση στη Φιλοσοφία, που ασχολείται κυρίως με τη γνώση και τη δυνατότητά της αντίστοιχα. Αμφισβητεί την πιστότητα και την ορθότητα, θεωρώντας ότι ο άνθρωπος είναι μερικώς ανίκανος στο να αποκτήσει έγκυρη και σωστή γνώση, διότι γίνεται ασυνείδητα θύμα των αισθήσεών του. Δηλαδή ο άνθρωπος, κατά τον Σκεπτικισμό, σχηματίζει μια ψευδή αντίληψη για τον κόσμο που τον περιβάλλει και δημιουργεί γνώσεις που δεν μπορούν να έχουν γερά θεμέλια. Σκεπτικιστικές αμφιβολίες είχαν εκφραστεί ήδη από την εποχή των προσωκρατικών σοφιστών, αλλά και από τον ίδιο το Σωκράτη. Ωστόσο ο σκεπτικισμός, ως συστηματική φιλοσοφική στάση εκφράστηκε κυρίως από τους "πυρρώνειους" (οπαδοί του Πύρρωνα από την Ηλεία) και είχε πρακτικό χαρακτήρα. Ο σκεπτικισμός έχει κατηγορηθεί ως μη θεμελιακή θεώρηση, της ατεχνιάς από μεριάς του ανθρώπου, και ότι δεν αποτελεί εγγενώς κοσμική πραγματικότητα και κοσμομηχανική (τρόπος που λειτουργεί το Σύμπαν)· πράγμα που μάλιστα δεν αρνούνται σχεδόν όλοι οι σκεπτικιστές. Οι πολέμιοι του σκεπτικισμού τον θεωρούν ρηχή θέση, διότι ασχέτως αν η ατεχνιά είναι το απόλυτο όριο της γνώσης ή όχι, το Σύμπαν δεν παύει να υφίσταται, ούτε ένας αιτιακός αναλυτής παύει να αναζητά τις αρχές λειτουργίας του, έστω νοερά και λογικά στην περίπτωση του (α)τεχνικού ανυπέρβλητου ορίου.
Φιλοσοφικός σκεπτικισμός
Η αυξανόμενη δημοτικότητα σκεπτικιστικών απόψεων δημιούργησε μια πνευματική κρίση στην Ευρώπη του 17ου αιώνα. Μια απάντηση έδωσε ο Γάλλος φιλόσοφος και μαθηματικός Ρενέ Ντεκάρτ (1596 – 1650). Στο κλασικό του έργο Στοχασμοί περί της Πρώτης Φιλοσοφίας (1641) (Meditationes de prima philosophia, επίσης γνωστό ως Μεταφυσικοί Στοχασμοί), ο Ντεκάρτ επιχείρησε να αντικρούσει τον σκεπτικισμό, μόνο αφού προηγουμένως είχε δομήσει με επιχειρήματα όσο το δυνατόν καλύτερα την υπόθεση του σκεπτικισμού. Ο Ντεκάρτ επιχειρηματολόγησε ότι όσες κι αν ριζικές σκεπτικιστικές πιθανότητες φανταστούμε, υπάρχουν συγκεκριμένες αλήθειες (π.χ. ότι η σκέψη συμβαίνει, ή ότι υπάρχω) που είναι απόλυτα βέβαιες. Έτσι, οι αρχαίοι σκεπτικιστές έκαναν λάθος στον ισχυρισμό τους ότι η γνώση είναι αδύνατη. Ο Ντεκάρτ επιχείρησε επίσης να αντικρούσει τις σκεπτικιστικές αμφιβολίες για την αξιοπιστία των αισθήσεών μας, τη μνήμη και άλλες γνωστικές λειτουργίες. Για να το κάνει αυτό, ο Ντεκάρτ προσπάθησε να αποδείξει ότι ο Θεός υπάρχει, και ότι ο Θεός δεν θα επέτρεπε να εξαπατόμαστε συστηματικά σχετικά με τη φύση της πραγματικότητας. Πολλοί σύγχρονοι φιλόσοφοι έχουν αμφισβητήσει το αν αυτό το δεύτερο επίπεδο της κριτικής του Ντεκάρτ στο σκεπτικισμό είναι επιτυχές.
Το 18ο αιώνα μια νέα δυναμική εκδοχή για το σκεπτικισμό προήρθε από το Σκοτσέζο φιλόσοφο Ντέιβιντ Χιουμ (1711 – 1776). Ο Χιουμ ήταν εμπειριστής, υποστηρίζοντας ότι η αρχή όλων των πρωτότυπων ιδεών μπορεί να βρεθεί σε πρωτότυπες εντυπώσεις των αισθήσεων ή στην εσωτερική συνειδητότητα. Ο Χιουμ επιχειρηματολόγησε σθεναρά ότι σε εμπειρική βάση δεν υπάρχουν βάσιμοι λόγοι για την πίστη στην ύπαρξη του Θεού, σε αιώνιο εαυτό ή ψυχή, στον εξωτερικό κόσμο, αιτιακή αναγκαιότητα, αντικειμενική ηθική, ή επαγωγική συλλογιστική. Αντίθετα, θεωρούσε ότι “Η φιλοσοφία θα μας καθιστούσε εντελώς Πυρρώννειους, αν η Φύση δεν ήταν τόσο σκληρή (στο να αντιστέκεται) γι' αυτό.”. Όπως το έβλεπε ο Χιουμ, η πραγματική βάση για την ανθρώπινη πεποίθηση δεν είναι η λογική, αλλά τα ήθη και έθιμα ή η συνήθεια. Είμαστε προγραμματισμένοι από τη φύση να εμπιστευόμαστε, ας πούμε, τις μνήμες μας ή την επαγωγική λογική, και κανένα σκεπτικιστικό επιχείρημα όσο δυναμικό κι αν είναι, δεν μπορεί να κλονίσει αυτές τις πεποιθήσεις. Με αυτόν το τρόπο, ο Χιουμ ενστερνιζόταν αυτό που αποκαλούσε "μετριασμένο" σκεπτικισμό (mitigated skepticism), απορρίπτοντας ταυτόχρονα τον "υπέρβολικό" Πυρρώννειο σκεπτικισμό που θεωρούσε και μη πρακτικό και ψυχολογικά ανέφικτο.
Παραπομπές
Κατηγορία:Επιστημονική μέθοδος Κατηγορία:Φιλοσοφική μεθοδολογία
Άνω Ασίτες Ηρακλείου
Οι Άνω Ασίτες (επίσημο: Άνω Ασίται) είναι χωριό και έδρα ομώνυμης Κοινότητος του Δήμου Ηρακλείου στην Περιφεριακή Ενότητα Ηρακλείου της Κρήτης. Ανήκε στην επαρχία Μαλεβιζίου του νομού Ηρακλείου. Στην ενετική απογραφή του Καστροφύλακα (1583) το χωριό αναφέρεται ότι είχε 228 κατοίκους(στο Κ 102). Στον οικισμό λειτουργεί νηπιαγωγείο και Δημοτικό Σχολείο. Το χωριό βρίσκεται σε υψόμετρο 480 μέτρων.
Κοινότητα Άνω Ασιτών
Περιλαμβάνοντας μονον την έδρα της, η Κοινότητα Άνω Ασιτών έχει 425 κατοίκους, σύμφωνα με την απογραφή του 2011. Είναι χαρακτηρισμένη ως αγροτικός ορεινός οικισμός, με έκταση 11,595 χμ² (2011).
Κοινοτάρχες Άνω Ασιτών
Η Κοινότητα εκπροσωπείται από πενταμελές Συμβούλιο με επικεφαλής τον Πρόεδρο κ. Ευάγγελο Πιπεράκη. Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Άνω Ασιτών.
Αξιοθέατα
Η κοινότητα Άνω Ασιτών απέχει 24 χλμ. από το Ηράκλειο και ένα μεγάλο μέρος της έκτασής του αποτελείται από δασικές εκτάσεις στον ορεινό όγκο του Ψηλορείτη. Στον οικισμό υπάρχει το μικρό βυζαντινό εκκλησάκι του Αγίου Αντωνίου, στο ομώνυμο φαράγγι. Υπάρχει, ακόμα, σπήλαιο με νερό, 100 μέτρων βάθους με νυχτερίδες, ο λεγόμενος "νυχτεριδόσπηλιος". Στην περιοχή υπάρχουν επίσης και άλλα σημαντικά σπήλαια, όπως ο "κυνηγόσπηλιος" στον Κόκκινο Δέτη, το "φαράγγι" στο φαράγγι του Αγίου Αντωνίου, ο "Άγιος Χαράλαμπος" στο Βαθιά και τα "σιδερόσπηλια" στην ομώνυμη θέση. Σημαντικό είναι το υπεραιωνόβιο δέντρο Δρυς, στη θέση Κούβδι, όπως επίσης και συστάδες δέντρων στο φαράγγι του Αγίου Αντωνίου, στην προέκταση του φαραγγιού του Αγίου Χαραλάμπους.
Στον οικισμό έχει εντοπιστεί το νεκροταφείο της αρχαίας πόλης (Ριζινίας)στο οποίο έχουν αποκαλυφθεί 680 τάφοι τριών συνεχόμενων χρονικών φάσεων, που χρονολογούνται από το τέλος της μινωικής εποχής έως και τα μέσα του 6ου αιώνα καθώς και μία τέταρτη κατά τη ρωμαϊκή περίοδο. Τα παραπάνω ευρήματα αποκαλύπτουν ένα σημαντικό κέντρο του τέλους της προϊστορικής εποχής με αξιοσημείωτο ρόλο στην κεντρική Κρήτη, έως και τα ελληνορωμαϊκά χρόνια. Η νεκρόπολη στη θέση Σιδερόσπηλια μας βεβαιώνει την αδιάσπαστη ανθρώπινη παρουσία για πάνω από 1000 χρόνια και οι πληροφορίες που αντλούμε από τη μελέτη της τοπικής αρχιτεκτονικής και των αντικειμένων είναι σημαντικές, ιδιαίτερα για περιόδους που τα αρχαιολογικά δεδομένα είναι λίγα.
Πηγές
Κατηγορία:Χωριά του νομού Ηρακλείου Κατηγορία:Δήμος Γοργολαΐνη Κατηγορία:Δήμος Ηρακλείου Κρήτης
Ντραγκοβίστιτσα
Ο Ντραγκοβίστιτσα (σερβικά & βουλγαρικά : Драговиштица) είναι ποταμός της Σερβίας και της Βουλγαρίας παραπόταμος του Στρυμώνα.
Έχει συνολικό μήκος του 115 χιλιόμετρα και ανήκει στη λεκάνη απορροής του Αιγαίου. Προκύπτει από την ένωση των ποταμών Μποζίτσκα και Λιούμπατσκα στη νότια Σερβία. Μετά από 52 χιλιόμετρα εγκαταλείπει τη Σερβία και ρέει για 63 χιλιόμετρα στη Βουλγαρία όπου εκβάλει στον Στρυμόνα.
Αναφορές
Κατηγορία:Ποταμοί της Σερβίας Κατηγορία:Ποταμοί της Βουλγαρίας Κατηγορία:Παραπόταμοι του Στρυμόνα
Ελευθεροχώρι Ιωαννίνων
Για οικισμούς στην Ελλάδα με το ίδιο όνομα δείτε το λήμμα: Ελευθεροχώρι
Το Ελευθεροχώρι είναι ορεινό χωριό της πρώην επαρχίας Δωδώνης της Ηπείρου στο νομό Ιωαννίνων σε υψόμετρο 610 μέτρων.
Γεωγραφία - Ιστορία
Το Ελευθεροχώρι είναι κτισμένο στις νότιες πλαγιές των Ορέων Κουρέντων, επάνω στην επαρχιακή οδό Κούρεντα - Ψήνα και νοτιοανατολικά από τον Πολύγυρο. Το χωριό βρίσκεται νοτιοδυτικά από την πόλη των Ιωαννίνων σε απόσταση 27 χλμ., ανατολικά από την Ηγουμενίτσα στα 58 χλμ. και 8 χλμ. βόρεια από τον κόμβο Τύριας της Εγνατίας Οδού. Σύμφωνα με τη τοπική παράδοση πήρε το όνομα Ελευθεροχώρι γιατί την περίοδο της τουρκοκρατίας δεν πλήρωνε φόρους στους Τούρκους. Αξιοθέατο της ευρύτερης περιοχής θεωρείται η βυζαντινή εκκλησία του Αγίου Γεωργίου που κτίστηκε το 1770 με αξιόλογες τοιχογραφίες και επιγραφές. Πρόκειται για τρίκλιτη-τετράστυλη βασιλική με τρούλο και τετράρριχτη στέγη, ενώ τα πλευρικά μέρη της καλύπτονται από ημικυλινδρικές καμάρες. Έχει ανακηρυχθεί από το 1965 ιστορικό διατηρητέο μνημείο. Σύμφωνα με το σχέδιο Καλλικράτης, μαζί με τον Πολύγυρο, αποτελούν τη τοπική κοινότητα Πολυγύρου που ανήκει στη δημοτική ενότητα Δωδώνης του Δήμου Δωδώνης και σύμφωνα με την απογραφή 2011 έχει πληθυσμό 20 κατοίκους.
Παραπομπές
Κατηγορία:Χωριά του νομού Ιωαννίνων
Κώστας Γραμμένος
Ο Κώστας Γραμμένος (1944) είναι Έλληνας πανεπιστημιακός.
Βιογραφικό
Γεννήθηκε το 1944 στην Αθήνα και κατάγεται από την Κέρκυρα. Σπούδασε οικονομικά στο Πάντειο Πανεπιστήμιο και χρηματοοικονομικά στην Ουαλία.
Το 1962 ξεκίνησε να εργάζεται στην Εθνική Τράπεζα της Ελλάδος. Την περίοδο 1973-1974 υπήρξε εμπειρογνώμων στα ναυτιλιακά χρηματοοικονομικά της ίδιας τράπεζας. Από το 1977 έως και το 1982 εργάστηκε σαν ανεξάρτητος ερευνητής και σύμβουλος.
Από το 1982 δίδασκε σαν επισκέπτης καθηγητής στο Πανεπιστήμιο Σίτι του Λονδίνου, στο οποίο έγινε καθηγητής Ναυτιλίας, Εμπορίου και Χρηματοοικονομικών το 1986, ιδρύοντας και την ομώνυμη σχολή. Το 1984 ίδρυσε το μεταπτυχιακό πρόγραμμα στον τομέα αυτόν, το 1997 στον τομέα Logistics, Εμπόριο και Χρηματοοικονομικά και το 2002 στον τομέα Ενέργεια, Εμπόριο και Χρηματοοικονομικά.
Είναι αντιπρύτανης του Πανεπιστημίου Σίτι και επικεφαλής της προπτυχιακής σχολής του Cass Business School του ιδίου πανεπιστημίου. Είναι επίσης επισκέπτης καθηγητής στο Πανεπιστήμιο της Αμβέρσας.
Το 2006, διορίσθηκε πρόεδρος του νεοσύστατου Διεθνούς Πανεπιστημίου της Ελλάδας με έδρα τη Θεσσαλονίκη, αναλαμβάνοντας την ευθύνη για το σχεδιασμό του.
Είναι επίσης μέλος του Διοικητικού Συμβουλίου του Κοινωφελούς Ιδρύματος του Αλέξανδρου Ωνάση και του American Bureau of Shipping. Έχει διατελέσει πρόεδρος της Διεθνούς Ένωσης των Ναυτιλιακών Οικονομολόγων από το 1998 έως το 2002.
Τιμητικές διακρίσεις
Το 1994, η βασίλισσα Ελισάβετ του Ηνωμένου Βασιλείου του απένειμε τον τίτλο του «Officer» της Βρετανικής Αυτοκρατορίας για την «προσφορά του στη διδασκαλία και την προώθηση των ελληνοβρετανικών σχέσεων».
Το 1998 ανακηρύχθηκε Προσωπικότητα του Θαλάσσιου Εμπορίου, ενώ το 1999 τιμήθηκε με τον ανώτατο ακαδημαϊκό τίτλο στην Βρετανία, αυτό του «δόκτορα των επιστημών».
Το 2009 του απονεμήθηκε και πάλι από τη βασίλισσα Ελισάβετ ο τίτλος του «Commander» της Βρετανικής Αυτοκρατορίας για τις «υπηρεσίες του στη διδασκαλία και την έρευνα».
Τον Δεκέμβριο του 2011 συμπεριλήφθηκε στον κατάλογο της βρετανικής ναυτιλιακής εφημερίδας Lloyds List με τις 100 προσωπικότητες που άσκησαν στη διάρκεια του 2011 τη μεγαλύτερη επιρροή στις εξελίξεις στην παγκόσμια ναυτιλιακή βιομηχανία κατακτώντας την 65η θέση.
Παραπομπές
Κατηγορία:Έλληνες πανεπιστημιακοί Κατηγορία:Αδελφότητα Οφφικιάλων
Ντέιβ ΝτεΜπουσέρ
Ο Ντέιβιντ Άλμπερτ ΝτεΜπουσέρ (David Albert DeBusschere, 16 Οκτωβρίου 1940 – 14 Μαΐου 2003), ήταν Αμερικανός επαγγελματίας καλαθοσφαιριστής.
Βιογραφία
Ο ΝτεΜπουσέρ ήταν λαϊκός ήρωας στο Ντιτρόιτ, όπου γεννήθηκε και μεγάλωσε πρωταγωνιστώντας στο μπέιζμπολ καθώς και στο μπάσκετ. Η δυσκολία στην επιλογή ανάμεσα στα δύο αθλήματα συνεχίστηκε και μετά την αποφοίτηση από το κολέγιο και αγωνίστηκε και επαγγελματίας στο μπέιζμπολ για τέσσερα χρόνια. Έπαιζε συνήθως ως πάουερ φόργουορντ, ενίοτε και ως σμολ φόργουορντ. Ένας σκληροτράχηλος, επίμονος επιθετικός, ο ΝτεΜπουσέρ ήταν ένας από τους καλύτερους αμυντικούς όλων των εποχών. Συμπεριλήφθηκε οστην Καλύτερη Αμυντική Ομάδα σε κάθε ένα από τα πρώτα έξι χρόνια ύπαρξης του βραβείου. Το 1964 ανέλαβε ως προπονητής για τρία χρόνια τους Ντιτρόιτ Πίστονς, όπου αγωνιζόταν από το 1962 και έγινε στα 24 χρόνια του ο νεότερος προπονητής στην ιστορία του ΝΒΑ. Ο τρόπος παιχνιδιού του ήταν χαρακτηριστικό των Νιου Γιορκ Νικς της δεκαετίας του 1970, με τους οποίους κατέκτησε δύο πρωταθλήματα (1970, 1973). Στα πλέι οφ του 1970 είχε μέσο όρο 16,1 πόντους και 11,6 ριμπάουντ. Το 1973 η ομάδα βρέθηκαν πίσω στους τελικούς του NBA. Αυτή τη φορά, είχε μέσο όρο 15,6 πόντους και 10,5 ριμπάουντ και πάλι με αντίπαλο τους Λος Άντζελες Λέικερς, τους οποίους νίκησαν σε πέντε αγώνες.
Έκλεισε την καριέρα του με μέσους όρους 16,0 πόντους, 10,7 ριμπάουντ και 3,1 ασίστ. Είναι μέλος του Naismith Memorial Basketball Hall of Fame και μέλος της επετειακής επιλογής των 50 καλύτερων του NBA το 1996. Το 2021 συμπεριλήφθηκε στην επετειακή επιλογή των 75 καλύτερων του NBA με τη συμπλήρωση 75 χρόνων ιστορίας του.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Αμερικανοί προπονητές καλαθοσφαίρισης Κατηγορία:Καλαθοσφαιριστές αμερικανικών συλλόγων Κατηγορία:Καλαθοσφαιριστές του NBA Κατηγορία:Καλαθοσφαιριστές All-Star Game (NBA) Κατηγορία:Καλαθοσφαιριστές Ντιτρόιτ Πίστονς Κατηγορία:Καλαθοσφαιριστές Νιου Γιορκ Νικς Κατηγορία:Πάουερ φόργουορντ Κατηγορία:Εισαχθέντες στο Naismith Memorial Basketball Hall of Fame
Manias
Το "Manías" είναι μία ποπ μπαλάντα που αποτελεί το πρώτο single από το ενδέκατο προσωπικό studio album της Μεξικανής τραγουδίστριας Ταλία. Το κομμάτι κυκλοφόρησε σε ψηφιακή μορφή παγκοσμίως στις 8 Οκτωβρίου 2012. Τους στίχους και τη μουσική του κομματιού υπογράφει ο Raúl Ornelas. Κυκλοφόρησε από τη Sony Music και αποτελεί την επιστροφή της Ταλία στα μουσικά δρώμενα μετά από μία ασθητά μεγάλη δισκογραφική απουσία.
Όπως η ίδια η ερμηνεύτρια δήλωσε μέσα από τον προσωπικό της λογαριασμό σε μεγάλο ιστότοπο κοινωνικής δικτύωσης, το συγκεκριμένο τραγούδι είναι αφιερωμένο στη μνήμη της μητέρας της η οποία πέθανε πέρυσι. Το "Manías" έχει λάβει πολύ θετικές κριτικές από τους μουσικούς κριτικούς που επάινεσαν την Thalia για τη καλλιτεχνική της ανέλιξη και τις φωνητικές της ικανότητες. Το κομμάτι έχει επίσης θετική εμπορική ανταπόκριση, καταφέρνωντας μεγάλη επιτυχία στις ψηφιακές λίστες περισσότερων από 20 χωρών. Η Ταλία ερμήνευσε το τραγούδι για πρώτη φορά στην ειδική συναυλία της με τίτλο "Habítame siempre" ("Μείνε πάντα μέσα μου") η οποία προορίζεται για τηλεοπτική προβολή από το Αμερικανικό ισπανόφωνο τηλεοπτικό δίκτυο Univision Network στις 18 Νοεμβρίου, δηλαδή μία μέρα πριν την κυκλοφορία του δίσκου της, στο πλαίσιο της προώθησης του καινούργιου της μουσικού υλικού.
Νίκος Παπαδόπουλος (ποδοσφαιριστής)
Ο Νίκος Παπαδόπουλος του Άβελ (Κιλκίς, 5 Οκτωβρίου 1971) είναι Έλληνας πρώην ποδοσφαιριστής που αγωνιζόταν ως αμυντικός, με πολυετή θητεία στην Α΄ Εθνική κατηγορία και νυν προπονητής ποδοσφαίρου.
Ποδοσφαιριστής
Ξεκίνησε το ποδόσφαιρο από τον Κιλκισιακό και ακολούθησε από το 1989 έως το 1999 ο ΟΦΗ. Στη συνέχεια και μέχρι το 2004 αγωνίστηκε στον Άρη Θεσσαλονίκης, όπου διετέλεσε αρχηγός. Ακολούθως θήτευσε στην Ξάνθη, στον Απόλλωνα Καλαμαριάς, στον Εργοτέλη, στον Αγροτικό Αστέρα, στον Θερμαϊκό και ξανά στην Καλαμαριά, όπου ολοκλήρωσε την ποδοσφαιρική του σταδιοδρομία. Αξιοσημείωτη στιγμή στην καριέρα του αποτέλεσε το γκολ που πέτυχε για τον Άρη με απευθείας εκτέλεση φάουλ στο 94ο λεπτό στον εντός έδρας αγώνα με την Περούτζια για το κύπελλο ΟΥΕΦΑ της περιόδου 2003-04, ισοφαρίζοντας το σκορ σε 1-1 και διατηρώντας έτσι το εντός έδρας αήττητο της ομάδας στις ευρωπαϊκές διοργανώσεις.
Προπονητής
Ως προπονητής ξεκίνησε το 2009 από τον Θερμαϊκό. Δεύτερος σταθμός του υπήρξε η Ξάνθη την περίοδο 2010-11 και στο πρώτο του πέρασμα από τη μεγάλη κατηγορία η ομάδα του κατέλαβε την 9η θέση του βαθμολογικού πίνακα. Το καλοκαίρι του 2011 βρέθηκε στον πάγκο του Ολυμπιακού Λευκωσίας, ο οποίος την προηγούμενη χρονιά βρέθηκε στις υψηλές θέσεις της βαθμολογίας και όλοι ανέμεναν κάτι αντίστοιχο, όμως στα μισά του πρωταθλήματος απομακρύνθηκε και λίγες ημέρες αργότερα ανέλαβε την τεχνική ηγεσία του Εθνικού Άχνας τερματίζοντας στην 9η θέση, μια πάνω από την προηγούμενη ομάδα του τον Ολυμπιακό. Το καλοκαίρι του 2012 έκανε προετοιμασία με τον Εθνικό, αλλά απομακρύνθηκε έχοντας μέχρι τον Νοέμβριο σε 10 αγωνιστικές, έξι ήττες και μόλις τέσσερις ισοπαλίες. Τον Δεκέμβριο επέστρεψε στην Ελλάδα για λογαριασμό της Καβάλας, τέσσερις μήνες αργότερα όμως αποχώρησε. Τον Οκτώβρη του 2013 ανέλαβε την Παναχαϊκή, η οποία τερμάτισε στην 6η θέση και δεν έπιασε τον στόχο της που ήταν τα play-off, αποχωρώντας με το τέλος της κανονικής περιόδου του πρωταθλήματος.
Την ίδια χρονική στιγμή ο Ηρακλής Θεσσαλονίκης κατάφερε να μπει στα play-off με προπονητή τον Γκιγιέρμο Όγιος έχοντας ένα εντυπωσιακό σερί εννέα νικών, το οποίο όμως δεν συνεχίστηκε στο ξεκίνημα των play-off, έχοντας μόνο μία νίκη στους τρεις πρώτους αγώνες, με αποτέλεσμα να αντικατασταθεί από τον Νίκο Παπαδόπουλο, ο οποίος στη συνέχεια του μίνι πρωταθλήματος είχε ως απολογισμό 2 νίκες, 6 ισοπαλίες και 3 ήττες. Την επόμενη περίοδο 2014-15 ο Νίκος Παπαδόπουλος πανηγύρισε την άνοδο στη Super League κατακτώντας την πρωτιά στον 2ο όμιλο, καταλαμβάνοντας τελικά τη 2η θέση στα play-off, τερματίζοντας πίσω από την ΑΕΚ, ενώ εντυπωσιακή υπήρξε η πορεία της ομάδας και στον θεσμό του κυπέλλου, φτάνοντας μέχρι τα ημιτελικά. Την περίοδο 2015-16 με την επιστροφή του συλλόγου στην πρώτη τη τάξει κατηγορία ο ίδιος παρέμεινε στην τεχνική ηγεσία του, τερματίζοντας στη 12η θέση με απολογισμό 8 νίκες, 11 ισοπαλίες και 11 ήττες, συμπληρώνοντας 93 παρουσίες στον πάγκο του "Γηραιού", ρεκόρ που τον κατατάσσει δεύτερο στον σχετικό πίνακα, πίσω απ' τον Τάις Λίμπρεχτς. Παρά τα σοβαρά οικονομικά προβλήματα του συλλόγου ο ίδιος αποφάσισε να παραμείνει και την επόμενη χρονιά, τελικά όμως τον Οκτώβριο του 2016 αποχώρησε.
Τον Ιανουάριο του 2017 ήρθε σε συμφωνία με τον ΟΦΗ, επιστρέφοντας στον σύλλογο έπειτα από 18 ολόκληρα χρόνια, όταν είχε αποχωρήσει ως ποδοσφαιριστής. Καταφέρνει να εξασφαλίσει την άνοδο της ομάδας της Κρήτης στην Σούπερ Λίγκακαι αποχωρεί έπειτα από συνεχόμενα ανεπιτυχή αποτελέσματα τον Δεκέμβρη του 2018.
Το καλοκαίρι του 2019 αναλαμβάνει τον Απόλλων Σμύρνης απ'όπου αποχωρεί τον ερχόμενο Φλεβάρη.
Τον Οκτώβριο του 2020 ανέλαβε πρώτος προπονητής στην ομάδα της Παναχαϊκής. Στις 23 Φεβρουαρίου 2021, Η Παναχαϊκή ανακοίνωσε το τέλος της συνεργασίας της με τον Νίκο Παπαδόπουλο εξαιτίας της μέτριας πορείας της ομάδας. Δύο μέρες αργότερα ανέλαβε την τεχνική ηγεσία της Π.Α.Ε. Χανιά για να αποχωρήσει στις 16 Μαίου 2022.
Τον Αύγουστο του 2022 ανέλαβε την Εθνική Ελλάδας Κ21.
Πηγές
Κατηγορία:Έλληνες ποδοσφαιριστές Κατηγορία:Έλληνες προπονητές ποδοσφαίρου Κατηγορία:Ποδοσφαιριστές Α.Ο. Κιλκισιακού Κατηγορία:Ποδοσφαιριστές ΟΦΗ Κατηγορία:Ποδοσφαιριστές Άρη Θεσσαλονίκης Κατηγορία:Ποδοσφαιριστές Α.Ο. Ξάνθη Κατηγορία:Ποδοσφαιριστές Απόλλων Καλαμαριάς Κατηγορία:Ποδοσφαιριστές Εργοτέλη Κατηγορία:Προπονητές ποδοσφαίρου Α.Ο. Ξάνθης Κατηγορία:Προπονητές ποδοσφαίρου Εθνικού Άχνας Κατηγορία:Προπονητές ποδοσφαίρου Ολυμπιακού Λευκωσίας Κατηγορία:Προπονητές ποδοσφαίρου Α.Ο. Καβάλα Κατηγορία:Προπονητές ποδοσφαίρου Παναχαϊκής Κατηγορία:Προπονητές ποδοσφαίρου Γ.Σ. Ηρακλή Θεσσαλονίκης Κατηγορία:Προπονητές ποδοσφαίρου ΟΦΗ Κατηγορία:Προπονητές ποδοσφαίρου Απόλλωνα Σμύρνης Κατηγορία:Προπονητές ποδοσφαίρου Εθνικής Ελλάδας ανδρών U21 Κατηγορία:Προπονητές Σούπερ Λιγκ Ελλάδας
Κοκτέιλ
μικρογραφία|Ένα κοκτέϊλ μαρτίνι
Κατηγορίες
Τα κοκτέιλ διακρίνονται σε επιμέρους υποκατηγορίες, ανάλογα με το ποτό που αποτελεί τη βάση τους:
Mixers
Για την παρασκευή κοκτέιλ χρησιμοποιούνται ευρέως τα εξής συνοδευτικά συστατικά (καλούνται mixers): κόλα, ανθρακούχο νερό, γρεναδίνη, ξινό μίγμα, τόνικ, βερμούτ, χυμός λεμονιού ή παντς. Ο πάγος αποτελεί προαιρετικό βασικό συστατικό σε ορισμένα κοκτέιλ.
Σερβίρισμα
Τα κοκτέιλ, εκτός από απλά ποτά σε ένα ειδικό για την κάθε περίσταση ποτήρι, σερβίρονται επίσης ως φλεγόμενα, σφηνάκια (ελάχιστες ποσότητες σε πολύ μικρά ποτήρια). Προαιρετικά προσθέτονται σαν διακοσμητικά στοιχεία είτε φυσικά προϊόντα όπως φέτες από φρούτα (φέτα λεμόνι ή πορτοκάλι), είτε τεχνητά αντικείμενα όπως μικρές ομπρελίτσες.
Εργαλεία παρασκευής
Τα κύρια εργαλεία παρασκευής κοκτέιλ είναι τo σέικερ (shaker), ένα μακρύ κουτάλι, που ονομάζεται barspoon, το Boston Shaker (ένα γυάλινο ποτήρι), και ένα μικρό ποτήρι, συνήθως σε σχήμα κλεψύδρας, για την μέτρηση ποσοτήτων, η λεγόμενη μεζούρα.
Πρωτάθλημα Ε.Π.Σ. Πειραιώς 1971-72
Το πρωτάθλημα της Ε.Π.Σ. Πειραιώς περιόδου 1971-72 διοργανώθηκε σε τρεις κατηγορίες. Συνολικά, στα πειραϊκά πρωταθλήματα πήραν μέρος 58 σύλλογοι. Τους τίτλους των δυο ομίλων της Α΄ Κατηγορίας κατέκτησαν ο Σαρωνικός και το Α.Π.Ο. Κερατσίνι, ύστερα από το μηδενισμό του Περαμαϊκού στο μεταξύ τους αγώνα. Και οι δυο πρωταθλητές έλαβαν στη συνέχεια μέρος στο Ειδικό πρωτάθλημα της Ε.Π.Ο., μέσω του οποίου διεκδίκησαν την άνοδο στη Β΄Εθνική κατηγορία. Από τη Β΄ ΕΠΣΠ, τους τίτλους κέρδισαν οι Φίλαθλοι -που κατακτούσαν έτσι τη δεύτερη συνεχόμενη άνοδο- και ο Αμπελακιακός. Στη Γ΄ ΕΠΣΠ πρωταθλητές αναδείχτηκαν ο Α.Σ. Δραπετσώνα και η Οδηγήτρια Μανιάτικων. Κυπελλούχος ΕΠΣΠ της σεζόν αναδείχθηκε ο Α.Σ. Ποντίων Δραπετσώνας, επικρατώντας του Περαμαϊκού στον τελικό.
Α΄ Κατηγορία
Οι τελικές βαθμολογίες των ομίλων:
Γ΄ Κατηγορία
Τέσσερεις νέοι σύλλογοι εντάχθηκαν στην ΕΠΣΠ, η Δόξα Ασπροπύργου, ο Μεγαρικός, ο Απόλλων Αίγινας (μετέπειτα ΑΕ Αίγινας) , και ο Αστέρας Σύρου , τρίτη ομάδα των Κυκλάδων μετά τους ΑΟ Σύρου και ΑΟ Μυκόνου. Μια πέμπτη ομάδα, ο Τροιζηνιακός επανεντάχθηκε μερικά χρόνια μετά τις πρώτες του εμφανίσεις στο πρωτάθλημα της ΕΠΣΠ τη δεκαετία του 1960.
Κύπελλο
Στην πρώτη διοργάνωση του Κυπέλλου ΕΠΣΠ την περίοδο 1971-72 δήλωσαν συμμετοχή 47 ομάδες συνολικά, εκ των οποίων οι 24 ομάδες της Α΄ Κατηγορίας και 23 ομάδες της Β΄ και Γ΄ Κατηγορίας. Η κλήρωση των αγώνων έλαβε χώρα στις 22 Οκτωβρίου 1971, η διοργάνωση ξεκίνησε στις 30 και 31 Οκτωβρίου και ολοκληρώθηκε με τον τελικό στις 1 Μαρτίου 1972.
Κυπελλούχος αναδείχθηκε ο Α.Σ. Ποντίων Δραπετσώνας νικώντας στον τελικό τον Περαμαϊκό και προκρίθηκε στη 2η φάση της νεοσύστατης διοργάνωσης του Κυπέλλου Ελλάδας ερασιτεχνών, όπου βρέθηκε αντιμέτωπος με τον Κυπελλούχο Ε.Π.Σ. Δωδεκανήσου, Φοίβο Κρεμαστής Ρόδου.
Πηγές
Κατηγορία:Ε.Π.Σ. Πειραιώς Κατηγορία:Εγχώρια ποδοσφαιρικά πρωταθλήματα 1971-1972
Γεώργιος Σουφλιάς
Ο Γεώργιος Σουφλιάς (7 Ιουλίου 1941) είναι Έλληνας πολιτικός και πολιτικός μηχανικός.
Βιογραφία
Γεννήθηκε στις 7 Ιουλίου του 1941 στην Αγία Τριάδα Φαρσάλων κ αι είναι διπλωματούχος πολιτικός μηχανικός της Πολυτεχνικής Σχολής του Εθνικού Μετσοβίου Πολυτεχνείου και διαμένει στην Αθήνα. Έχει δύο κόρες.
Από το 1967 εργαζόταν ως πολιτικός μηχανικός στη Λάρισα διατηρώντας γραφείο μελετών και κατασκευών.
Πρωτοεξελέγη βουλευτής Λάρισας το 1974 με το κόμμα της Νέας Δημοκρατίας. Επανεκλέχθηκε το 1977 όπου και διετέλεσε υφυπουργός Εσωτερικών στις κυβερνήσεις Κωνσταντίνου Καραμανλή και Γεωργίου Ράλλη. Ανέλαβε για πρώτη φορά υπουργός, ως υπουργός Εθνικής Οικονομίας στην κυβέρνηση Τζαννετάκη το 1989. Στην περίοδο 1990-1993 διετέλεσε διαδοχικά υπουργός Οικονομικών, Εθνικής Οικονομίας και Παιδείας. Το 1997 διεκδίκησε ανεπιτυχώς την προεδρία της Νέας Δημοκρατίας στο τέταρτο συνέδριο του κόμματος.
Διαγράφηκε από τη Νέα Δημοκρατία το 1998 και επανεντάχθηκε σε αυτή το 2001.
Στις βουλευτικές εκλογές του 2004 ήταν οι πρώτες στις οποίες δεν εξελέγη στη Λάρισα, αλλά με το ψηφοδέλτιο επικρατείας. Από το Μάρτιο 2004 έως και τον Οκτώβριο του 2009 ήταν υπουργός Περιβάλλοντος, Χωροταξίας και Δημοσίων Έργων τόσο στην πρώτη, όσο και στη δεύτερη κυβέρνηση Καραμανλή. Στις εκλογές του Οκτωβρίου 2009 εξελέγη βουλευτής επικρατείας με τη Νέα Δημοκρατία ως επικεφαλής του ψηφοδελτίου, την επόμενη των εκλογών όμως ανακοίνωσε την αποχώρησή του από την πολιτική. Οι λόγοι ήταν οι κατηγορίες εναντίον του για την βαριά ήττα της Νέας Δημοκρατίας στις πρόωρες εκλογές, τις οποίες είχε εισηγηθεί ο ίδιος στον πρωθυπουργό, αν και ο Σουφλιάς είχε δηλώσει πως θεώρησε σωστή την απόφαση αυτή και πως οι πραγματικοί λόγοι της ήττας ήταν διαφορετικοί.
Κριτική
Η Νομαρχία Ανατολικής Αττικής, έπειτα από δημοσιεύματα στον Τύπο, ζήτησε από τον Γενικό Επιθεωρητή Δημόσιας Διοίκησης να ελεγχθούν οι διαδικασίες έκδοσης της άδειας κατασκευής και του ελέγχου της πορείας κατασκευής αυθαίρετης εξοχικής κατοικίας, ιδιοκτησίας του Γιώργου Σουφλιά στην Ανάβυσσο Αττικής επί υπουργίας του στο Υπουργείο Υποδομών. Η πολεοδομία του Μαρκόπουλου στην συνέχεια επέτρεψε την συνέχιση των εργασιών κατασκευής το 2009 κάνοντας δεκτές τις αιτιάσεις περί κατασκευής της θεμελίωσης πριν την εφαρμογή της διάταξης ειδικής προστασίας της περιοχής ενώ ζήτησε την ανανέωση των επίσημων εγγράφων μετά την πληρωμή των απαιτούμενων πιστώσεων.
Παραπομπές
Κατηγορία:Βουλευτές Λάρισας Κατηγορία:Έλληνες βουλευτές επικρατείας Κατηγορία:Βουλευτές εκλεγμένοι με τη Νέα Δημοκρατία Κατηγορία:Έλληνες βουλευτές διαγραφέντες Κατηγορία:Έλληνες υπουργοί Εθνικής Οικονομίας Κατηγορία:Έλληνες υπουργοί Οικονομικών Κατηγορία:Έλληνες υπουργοί Εθνικής Παιδείας και Θρησκευμάτων Κατηγορία:Έλληνες υπουργοί ΠΕΧΩΔΕ Κατηγορία:Έλληνες υφυπουργοί Εσωτερικών Κατηγορία:Έλληνες πολιτικοί μηχανικοί Κατηγορία:Σαρακατσάνοι
Γιέρμα (ποταμός)
μικρογραφία|Το φαράγγι του Γέρμα Ο Γέρμα ή Έρμα (σερβικά: Јерма, βουλγαρικά: Ерма) είναι ποταμός της Σερβίας και της Βουλγαρίας παραπόταμος του Νίσαβα και κατά επέκταση του Μεγάλου Μοράβα.
Με μήκος περίπου 74 χιλιόμετρα ανήκει λεκάνη απορροής της Μαύρης Θάλασσας. Έχει ένα σημαντικό παραπόταμο τον Ζβονάτσκα.
Πηγάζει στη Σερβία από το οροπέδιο Βλάσινα κοντά στη Λίμνη Βλάσινα, ρέει έπειτα στη Βουλγαρία και κοντά στο Ζβόρνικ ξαναπερνά στη Σερβία και εκβάλλει στον Νίσαβα κοντά στο Πίροτ.
Αναφορές
Κατηγορία:Ποταμοί της Σερβίας Κατηγορία:Ποταμοί της Βουλγαρίας Κατηγορία:Παραπόταμοι του Μεγάλου Μοράβα
NOTAM
ΝΟΤΑΜ είναι μια Ειδοποίηση προς Αεροπόρους (Notice to Airmen NOTAM ή NoTAM) που υποβάλλεται από μια αρχή της αεροπορίας ώστε να προειδοποιήσει πιλότους για πιθανούς κινδύνους σχετικά με την πορεία πτήσης τους ή σχετικά με μια τοποθεσία, οι οποίοι μπορούν να επηρεάσουν την ασφάλεια της πτήσης. Οι ΝΟΤΑΜ είναι αταξινόμητες ειδοποιήσεις ή συμβουλές που διανέμονται μέσω τηλεπικοινωνιών, οι οποίες περιέχουν πληροφορίες που αφορούν την καθιέρωση την κατάσταση ή τις αλλαγές κάθε αεροναυτικής εγκαταστάσεως, υπηρεσίας, διαδικασίας ή κινδύνου των οποίων η έγκαιρη γνώση είναι σημαντική στο προσωπικό και τα συστήματα που ασχολούνται με τις ιπτάμενες επιχειρήσεις. Οι ΝΟΤΑΜ δημιουργούνται και μεταδίδονται από κυβερνητικές υπηρεσίες και φορείς εκμετάλλευσης αερολιμένων, υπό τις οδηγίες που καθορίζονται από το Παράρτημα 15: Υπηρεσίες Πληροφοριών Αεροναυτικής του Συνεδρίου Διεθνούς Πολιτικής Αεροπορίας (CICA). Ο όρος ΝΟΤΑΜ έγινε κοινής χρήσης (αντί του επίσημου Notice to Airmen) μετά από επικύρωση του CICA και ενεργοποιήθηκε από τις 4 Απριλίου 1947. Οι ειδοποιήσεις προς Αεροπόρους εκδίδονταν κανονικά από μια απλή έκδοση από τις αντίστοιχες αρχές της κάθε χώρας (π.χ. το Flight Magazine στην Αγγλία). Ένας αριθμός από βελτιώσεις και τροπολογίες στον CICA συνετέλεσαν στο πιο αυτοματοποιημένο σύστημα που υπάρχει σήμερα.
Η ΝΟΤΑΜ κατατίθεται από μια αεροπορική αρχή για να προειδοποιήσει τους πιλότους αεροσκαφών για κάθε κίνδυνο που θα συναντήσουν στην πορεία τους ή σε μια συγκεκριμένη τοποθεσία. Η αρχή, με τη σειρά της, παρέχει ένα μέσο διάδοσης των σχετικών ΝΟΤΑΜ στους πιλότους.
Χρήση
Οι ΝΟΤΑΜ εκδίδονται  (και αναφέρονται) για ένα αριθμό λόγων, όπως:
Οι αεροπορικές αρχές ανταλλάσσουν τυπικά ΝΟΤΑΜ πάνω από τα κυκλώματα του Δικτύου Σταθερών Αεροναυτικών Τηλεπικοινωνιών
Υπάρχει ένα λογισμικό που επιτρέπει στους πιλότους να αναγνωρίζουν τις ΝΟΤΑΜ που βρίσκονται κοντά στην πορεία τους ή στον προορισμό τους.
Σχήμα
Τα ακόλουθα περιγράφουν τις ΝΟΤΑΜ ICAO. Οι ΝΟΤΑΜ εκδίδονται χρησιμοποιώντας κεφαλαία γράμματα, κάτι που για μερικούς κάνει την ανάγνωσή τους δύσκολη. Να σημειωθεί πως μερικές χώρες, όπως οι Ηνωμένες Πολιτείες μπορεί να αποκλίνουν από τα παρακάτω στάνταρ του ICAO (Διεθνής Οργανισμός Πολιτικής Αεροπορίας).
Παράδειγμα
Αυτή είναι μια τυπική ΝΟΤΑΜ από το αεροδρόμιο Χίθροου του Λονδίνου:
A1234/06 NOTAMR A1212/06
A)EGLL
B)0609050500
C)0704300500
E)DUE WIP TWY B SOUTH CLSD BTN 'F' AND 'R'. TWY 'R' CLSD BTN 'A' AND 'B' AND DIVERTED VIA NEW GREEN CL AND BLUE EDGE LGT. CTN ADZ
Η αποκωδικοποίηση έχει ως εξής:
ΣΕΙΡΕΣ και ΑΡΙΘΜΟΣ : A1234 εκδόθηκε το 2006
ΦΥΣΗ ΤΗΣ NOTAM : Αντικατάσταση NOTAM 1212 που εκδόθηκε το 2006
FIR: EGTT (FIR ΛΟΝΔΙΝΟΥ)
ΘΕΜΑ: Tροχοδρόμηση (MX)
ΚΑΤΑΣΤΑΣΗ: Κλειστό (LC)
ΚΥΚΛΟΦΟΡΙΑ: NOTAM εκδόθηκε για IFR (I) πτήσεις και VFR πτήσεις (V)
ΣΚΟΠΟΣ: NOTAM επιλέχθηκε για την άμεση προσοχή του πληρώματος (N)
ΣΚΟΠΟΣ: NOTAM επιλέχθηκε για είσοδο PIB  (B)
ΣΚΟΠΟΣ: NOTAM σχετικά με δραστηριότητες πτήσεων (O)
ΠΕΔΙΟ ΔΡΑΣΗΣ: Αεροδρόμιο
ΓΕΩΓΡΑΦΙΚΗ ΘΕΣΗ : 51°29' N 000° 28' W
ΕΠΙΧΕΙΡΗΣΙΑΚΗ ΑΚΤΙΝΑ ΤΗΣ NOTAM : 5 NM
ΑΕΡΟΔΡΟΜΙΟ : London Heathrow (EGLL)
ΑΠΟ: 05:00 UTC 5 September 2006
ΜΕΧΡΙ:05:00 UTC 30 April 2007
ΚΑΤΗΓΟΡΙΑ: Αεροδόμια, Εναέριοι διάδρομοι και βοηθήματα εδάφους
Οικογενειακό δέντρο των Αζτέκων αυτοκρατόρων
Παραπομπές
Αζτέκοι Κατηγορία:Αζτέκοι
NOTAM
Παράδειγμα
ΠΕΡΙΓΡΑΦΗ: Λόγω εργασιών, ο διάδρομος «Β Νότια» είναι κλειστός μεταξύ “F” και “R”. Ο διάδρομος “R” είναι κλειστός μεταξύ “A” και “B” και εκτρέπεται μέσω μιας νέας πράσινης γραμμής στο κέντρο και μπλε φώτων στο άκρο. Συνιστάται προσοχή.
Εξωτερικοί σύνδεσμοι
Κατηγορία:Έλεγχος εναέριας κυκλοφορίας
Χειμερινή Ώρα Πακιστάν
μικρογραφία|Χειμερινή Ώρα Πακιστάν σε σχέση τις γειτονικές χώρες. Η Χειμερινή Ώρα Πακιστάν (ούρντου: پاکستان معیاری وقت, συντομογραφία PST ή μερικές φορές PKT) βρίσκεται πέντε ώρες μπροστά (UTC+05:00) από τη Συντονισμένη Παγκόσμια Ώρα. Η ζώνη ώρας είναι σε χρήση κατά τη διάρκεια της επίσημης ώρας στην Ασία.
Ιστορία
μικρογραφία|300x300εσ|Χρήση της ζώνης ώρας UTC+05 το 2010: Μπλε (Δεκέμβριος), Πορτοκαλί (Ιούνιους), Κίτρινο (όλο το χρόνο), Ανοικτό μπλε - Θαλάσσιες περιοχές Το Πακιστάν χρησιμοποιούσε την ζώνη ώρας UTC+05:30 από το 1907 (κατά τη διάρκεια της Βρετανικής κυριαρχίας) και συνέχισαν να τη χρησιμοποιεί μετά από την ανεξαρτησία της το 1947. Στις 15 Σεπτεμβρίου 1951, σύμφωνα με τα πορίσματα του μαθηματικού Μαχμούντ Ανουάρ, εισήχθησαν δύο ζώνες ώρας. Η Ώρα Καράτσι (KART) εισήχθη στο Δυτικό Πακιστάν αφαιρώντας μισή ώρα από την UTC+05:30 στην UTC+05:00, ενώ η Ώρα Ντάκα (DACT) εισήχθη στο Ανατολικό Πακιστάν, προσθέτοντας 30 λεπτά από την ζώνη ώρας UTC+05:30 στην UTC+06:00. Οι αλλαγές άρχισαν να ισχύουν από τις 1 Οκτωβρίου 1951. Η PKT μετριέται στο Γκιλγίτ, κοντά στο χωριό Ναλτάρ. Το 1971, μετά την ανεξαρτησία του Μπανγκλαντές, η ώρα Καράτσι μετονομάστηκε σε χειμερινή Ώρα Πακιστάν.
Παραπομπές
Κατηγορία:Ώρα στο Πακιστάν
Τάρταρος
Ο Τάρταρος σύμφωνα με την Ελληνική Μυθολογία είναι δευτερεύουσα θεότητα του κάτω κόσμου, γιος του Πλούτωνα ή του Αιθέρα ή του Χάους και της Γαίας. Γενικότερα όμως φέρεται ως μυθικός τόπος λεγόμενος και Τάρταρα όπου κατά τις αρχαίες δοξασίες βασανίζονται οι κακοί μετά το θάνατό τους.
Ο Μύθος
Ο Όμηρος αναφέρει πολλά πρόσωπα να βασανίζονται σ΄ αυτόν το τόπο για τα «εν ζωή» εγκλήματά τους όπως τους Τιτυόνα, Τάνταλο και Σίσυφο.
Κατά τον Ησίοδο ο Τάρταρος είναι η «ειρκτή» του Κρόνου και άλλων Τιτάνων που ως τόπος προσδιορίζεται στα έγκατα της Γης. Σημειώνει δε πως «χαλκούς άκμων» που ρίφθηκε από τη Γη έφθασε στον Τάρταρο μετά από 9 ημέρες και 9 νύκτες, αριθμός που λήφθηκε υπ΄ όψη από την αρχαιότητα σε ταφικά έθιμα και που πέρασαν στη συνέχεια στα χριστιανικά. Μεταγενέστερα η λαϊκή φαντασία έπλασε τον Τάρταρο ως φυλακή και τόπο μαρτυρίου όλων των κακών ανθρώπων.
Ο Αριστοφάνης στο έργο του «Βάτραχοι» περιγράφει τον Τάρταρο ως τόπο βασανιστηρίων επί συγκεκριμένων εγκληματιών, πατροκτόνων, επιόρκων, προδοτών της πατρίδας καθώς κι εκείνων που παραβίασαν το άσυλο της Ξενίας. Ο Πλούταρχος και ο Λουκιανός αναφέρουν πλείστα είδη τιμωρίας που συνέβαιναν στον Τάρταρο. Ενδιαφέρον επίσης παρουσιάζει και η περιγραφή του Ταρτάρου από τον Βιργίλιο στην «Αινειάδα» του, όπου και αναφέρει πως περιβάλλεται από τριπλά χάλκινα τείχη με σιδερένιο σφυρήλατο πύργο που τον είχαν κατασκευάσει οι Κύκλωπες ως ειρκτές στα «τρίσβαθα» της Γης, την είσοδο του οποίου φύλαγαν ο Κέρβερος και η Αληκτώ (μία από τις Ερινύες).
Ως είσοδο του Ταρτάρου οι αρχαίοι πίστευαν τα διάφορα ορύγματα και κυρίως σπήλαια μεγάλα και επικίνδυνα, σημαντικότερα των οποίων ήταν κάποιο σπήλαιο στην Κιλικία ενώ οι περισσότεροι την τοποθετούσαν σε σπηλιά κοντά στο Ακρωτήριο Ταίναρο στην Πελοπόννησο.
Παραπομπές
Κατηγορία:Χθόνιες θεότητες της ελληνικής μυθολογίας Κατηγορία:Θεότητες του Κάτω Κόσμου Κατηγορία:Τοποθεσίες της Ελληνικής Μυθολογίας
Φερδινάνδος της Μαγιόρκας
Ο Φερδινάνδος (Ferran de Mallorca, 1278 - 5 Ιουλίου 1316) από τον Οίκο της Βαρκελώνης ήταν πρίγκιπας του βασιλείου της Μαγιόρκας ως ο τρίτος γιος του βασιλιά Ιακώβου Β' της Μαγιόρκας. Ήταν επίσης Διεκδικητής του πριγκιπάτου της Αχαΐας (1314 - 1315) χάρη στα δικαιώματα της συζύγου και της πεθεράς του, υποκόμης του Ωμλάς και κύριος του Φροντινάν (1311 - 1316). Τα δικαιώματα του στο πριγκιπάτο της Αχαΐας τα παραχώρησε με την γέννηση του στον γιο του Ιάκωβο (1315). Μητέρα του ήταν η Εσκλαραμούνδα, κόρη του Ρογήρου Δ' κόμη της Φουά.
Βιογραφία
Είχε αποσταλεί από τον εξάδελφό του Φρειδερίκο Β' βασιλιά της Σικελίας το 1307-1308 στην Αθήνα για να αναλάβει τη διοίκηση της Καταλανικής Εταιρείας, αλλά ο αρχηγός της Μπερνάτ ντε Ροκαφόρ τον απέπεμψε. Καθώς επέστρεφε με τον χρονογράφο Ραμόν Μουντάνερ, συνελήφθη από τους Βενετούς στο Νεγροπόντε (Χαλκίδα) και ελευθερώθηκε το 1310. Τότε πήγε στην Ανδαλουσία, όπου διακρίθηκε στην πολιορκία της Αλμερίας σκοτώνοντας τον υιό του εμίρη της πόλης Guadix.
Το 1313 επέστρεψε στη Σικελία, που τώρα ήταν στα χέρια των Καπετιδών-Ανζού της Νάπολης, που τον έκαναν κύριο της Κατάνια. Εκεί ήρθε η Μαργαρίτα Βιλλεαρδουίνου, δεύτερη κόρη του Γουλιέλμου Β', για να διεκδικήσει, μετά το θάνατο της μεγαλύτερης αδελφής της Ισαβέλλας Βιλλεαρδουίνου το πριγκιπάτο της Αχαΐας. Έδωσε την κόρη της Ισαβέλλα ντε Σαμπράν ως σύζυγο στην Φερδινάνδο και πρόσφερε στο ζεύγος την κυριότητα της Άκοβας και τη διεκδίκησή της στο πριγκιπάτο. Η Μαργαρίτα επέστρεψε στην Αχαΐα όπου αιχμαλωτίσθηκε στο Χλεμούτσι όπου και απεβίωσε το 1315. Το ίδιο έτος η Ισαβέλλα ντε Σαμπράν γέννησε τον Ιάκωβο και απεβίωσε. Ο Φερδινάνδος τότε με μια μικρή εταιρεία μισθοφόρων αποβιβάσθηκε στο Μωρέα για να διεκδικήσει τα δικαιώματα του υιού του Ιακώβου. Κατέλαβε τη Γλαρέντζα και γρήγορα απέκτησε τον έλεγχο του πριγκιπάτου. Το 1315 νυμφεύτηκε την Ισαβέλλα ντ' Ιμπελίν, κόρη του σενεσάλη της Κύπρου.
Το 1316 η Ματίλντα του Αινώ, κόρη της Ισαβέλλας Βιλλεαρδουίνου (μεγαλύτερης αδελφής της Μαργαρίτας) ήλθε στον Μορέα με το σύζυγό της και Βενετική βοήθεια. Στις 5 Ιουλίου στη Μάχη της Μανωλάδας ο Φερδινάνδος σκοτώθηκε, καθώς η βοήθεια από τη Μαγιόρκα, τη Σικελία και την Καταλανική Εταιρεία της Αθήνας ήρθε αργά. Καθώς ήταν διάδοχος του βασιλείου της Μαγιόρκας, ο πρώτος υιός του θα γίνει βασιλιάς της Μαγιόρκας ως Ιάκωβος Γ´. Στον δεύτερο Φερδινάνδο άφησε την υποκομητεία του Ωμελά.
Οικογένεια
Νυμφεύτηκε πρώτα το 1314 την Ισαβέλλα ντε Σαμπράν, κόρη της Μαργαρίτας Βιλλεαρδουίνου. Υιός τους ήταν ο